નવી દિલ્હી , 12 સપ્ટેમ્બરઃ ઓઇલની આંતરરાષ્ટ્રીય કંપનીઓમાં નરમાઇ તથા રૂપિયાની મજબૂતીને ધ્યાનમાં રાખતા પેટ્રોલના ભાવ આગામી અઠવાડિયે એકથી દોઢ રૂપિયા પ્રતિ લિટર ઘટી શકે છે , પરંતુ ડીઝલ તથા રાંઘણગેસના ભાવમાં એક સમયે વધારો થવાની સંભાવના છે . પેટ્રોલિયમ સચિવ વિવેક રોયે કહ્યું કે ડીઝલ તથા રસોઇગેસના ભાવમાં વધારાનો મુદ્દો રાજકીય તથા આર્થિક પડકાર છે જેનાથી આપણે ભાગી ન શકીએ . તે અહીં દિલ્હી ઉત્પાદકતા પરિષદ દ્વારા આયોજિત સંમેલને સંબોધિત કરી રહ્યાં છે . તેમને કહ્યું હતું કે થોડો બોજો ગ્રાહકોને પણ ઉપાડવો પડશે . સરકાર સમક્ષ આ મોટો પડકાર છે . આ એજ રાજકીય પડકાર છે . આ એક આર્થિક પડકરા છે . આ એવો પડકાર છે જેનાથી આપણે ભાગી ન શકીએ . વિવેક રોયે કહ્યું હતું કે સબસિડી બોજ એક એવા સ્તરે પહોંચી ગયું છે કે તેને સરકારી બજેટ અથવા ઓઇલ કંપનીઓને પોસાતું નથી . તેમને કહ્યું હતું કે રૂપિયામાં નરમાઇથી આયાત મોંઘી થવાના કારણે ગત બે મહિનામાં ઓઇલ સબસિડીમાં 20,000 કરોડ રૂપિયાનો વધારો થયો છે . ત્યારબાદ સંવાદદાતાઓ સાથે વાતચીત કરતાં તેમને કહ્યું હતું કે ભાવમાં 50 પૈસા પ્રતિ લીટરથી વધુના વધારાનો નિર્ણય બધા વિકલ્પો પર વિચાર કર્યા બાદ કરવામાં આવશે . તેમને કહ્યું હતું કે નાણામંત્રી ( પી ચિદંબરમ ) પોતે કહી ચૂક્યા છે કે આ નિર્ણય પર ખૂબ સાવધાનીપૂર્વક વિચાર કરવો પડશે . એટલા માટે મારા મત મુજબ આગળનો નિર્ણય કરતાં પહેલાં બધા પાસાઓ પર ધ્યાન રાખવામાં આવશે . કેટલાક વિકલ્પો ઉપલબ્ધ છે . અધિકારીઓનું કહેવું છે કે આંતરાષ્ટ્રીય ઓઇલ કિંમતોમાં નરમાઇ તથા રૂપિયામાં મજબૂતીથી 15 - 16 સપ્ટેમ્બરના રોજ પેટ્રોલના ભાવ ઘટી શકે છે .